Matkan kulku:

1. päivä: Matka alkaa aamulaivalla Helsingistä Tallinnaan. Bussi kuljettaa Haapsaluun, jonne majoitumme yhdeksi yöksi. Haapsalun upeisiin

puutalokujiin tutustumme paikallisoppaan kierroksella. Päivän ajomatka noin 90 kilometriä. Ensimmäinen yö vietetään Haapsalussa Hestia Hotel

Haapsalu Spa -hotellissa.

2. päivä: Aamupäivällä matka jatkuu Rohukülaan, josta nousemme Hiidenmaalle vievään lauttaan. Lauttamatkan jälkeen saavutaan Viron toiseksi

suurimmalle saarelle, Hiidenmaalle. Paikallisopas johdattaa meidät Hiidenmaan historiaan ja upeaan luontoon. Päivän ajokilometrit noin 70 kilometriä,

joista osa taitetaan lautalla seilaillen.

Toiseksi yöksi majoitumme Hiidenmaan Kärdlassa sijoittuvaan hotelliin, Hotell Sõnajalaan 1 yöksi. Majoitus on pelkistetty ja vaatimaton, mutta siisti.

3. päivä: Aamulla matkataan Hiidenmaan länsikärkeen ja suunnataan sieltä alas Saarenmaata. Lyhyt lauttamatka kuljettaa Saarenmaan pohjoisrannalle.

Saarenmaan luonto on upea ja ihmeellinen. Seuraavaksi 2 yöksi majoitutaan Kuressaareen. Päivän ajokilometrit noin 130km, joista osa matkataan

lautalla.

Kuressaaressa voit valita majoitutko 2 yöksi Meri Spa vai Grand Rose Spa -kylpylähotelliin.

4. päivä: Päivä vietetään Saarenmaan pääkaupunkiin Kuressaareen tutustuen. Ensin paikallisopas johdattaa kaupungin historiaan ja nykyisyyteen,

tämän jälkeen käydään bussikierroksella Anglan tuulimyllymäellä, Pangan rantakallioilla ja Kaalin kraaterilla. Kierroksen jälkeen jokaiselle jää

omatoimista aikaa kaupungissa.

5. päivä: Aamusta bussi lähtee ajelemaan kohti Tallinnaa, matkalla myös lauttamatka Kuivastusta Virtsuun. Päivän ajokilometrit 220km.



Bussi, Helsinki, Länsiterminaali T2 → Ikaalinen, Riitialan th pysäkki, paluu

Bussin lähtöaika pysäkiltä on 19:00, olethan ajoissa paikalla. Huomioithan, että ajoajat ovat arvioita. Keli- ja liikenneolosuhteet voivat

vaikuttaa ajoaikaan. Bussissa on käytössä ilmainen langaton verkko.

 IMT:n laadukas tilausajo, laukku laivamatkan ajan bussissa. Suomalainen kuljettaja, wifi ja wc.



Paluulaivamatka Tallinnasta Helsinkiin taittuu valitsemasi laiva-aikataulun mukaisesti.

Hyvää matkaa!

Huom. Matkaan kannattaa varata hyvät jalkineet, koska matkan aikana liikutaan jonkin verran jalkaisin. Matka sisältää kävellen tehtäviä kierroksia,

joiden varrella on portaita, tai muutoin epätasaisia pintoja. Näin ollen matka ei sovellu liikuntaesteiselle tai henkilölle, joka ei pysty tai halua liikkua

jalkaisin. Normaali liikuntakyky ja peruskunto riittävät. Viron sisäisillä lautoilla ei ole tarjolla hissejä, joten matkaa ei suositella liikuntarajoitteisille.

Bussinkuljettaja hoitaa kohdemaassa matkan aikana majoittumiseen liittyvät asiat. Hän kertoo matkan aikana myös tarkat bussien lähtöajat;

bussimatka-ajat ovat suhteellisia, matkojen aikana voi olla pysähdyksiä ja retkikohteita

Matkustusasiakirjat

Suomen kansalaisilla tulee olla mukanaan voimassa oleva passi tai henkilökortti. Muiden kuin suomalaisten on itse selvitettävä mahdollinen passin ja

viisumin tarpeensa. Matkustaja on velvollinen huolehtimaan itse kaikista matkaa koskevista matkustusasiakirjoista. Mikäli matka peruuntuu

puutteellisten matkustusasiakirjojen vuoksi, ei matkatoimisto korvaa menetettyä matkaa.

Kuljetukset kohdemaassa

Bussin 1. ja 2. penkkirivin paikkoja on mahdollista varata lisämaksusta, mutta muita paikkoja ei voi etukäteen varata. Mikäli samassa varauksessa vain

osalle matkustajista on varattu lisämaksullinen 1. tai 2. penkkirivin paikka, emme voi taata, että koko seurue istuu bussissa lähekkäin. Kaikki paikat voivat

olla käytössä. Bussimme ovat ilmastoituja busseja. Matkalla palvelee suomalainen bussi ja kuljettaja.

Matkan toteutuminen

Matka toteutuu, mikäli vähimmäisosallistujamäärä täyttyy. Mahdollisesta peruutuksesta ilmoitetaan viimeistään 1 kk ennen lähtöä.

Retket ja lisäpalvelut:

Illallinen Hiidenmaalla (2. matkapäivän iltana)

Tulossa myyntiin myöhemmin.

Lounas Elamuskeskus Tuuletornin kahvilassa (3. matkapäivänä)

Tulossa myyntiin myöhemmin.

Illallinen ja lounas tulee varata viimeistään 14 vrk ennen matkan alkua, näitä ei voi enää ostaa matkan aikana. Mahdolliset allergiat tulee myös ilmoittaa

toimistoomme viimeistään 14 vrk ennen matkaa.

Lisämaksulliset paikat bussissa

1. penkkirivin paikka bussissa, 50,00 €/hlö

2. penkkirivin paikka bussissa, 25,00 €/hlö

HUOM! Paikkoja rajoitetusti.

BUSSITIEDOT

TAMPEREEN SUUNTA

 IMT:n laadukas tilausajo, laukku laivamatkan ajan bussissa. Suomalainen kuljettaja, wifi ja wc.